Ατομικές πίτσες με ντομάτα και ρόκα
Τα παιδιά θέλουν πίτσα. Μη σκας! Σε 15΄ θα είναι έτοιμη.
4 αραβικές πίτες (μεσαίου μεγέθους) ή 4 πίτες για σουβλάκι σε ένα ταψί, 4 κουτ. σούπας έτοιμη σάλτσα ντομάτας (από βαζάκι, κατά προτίμηση με βασιλικό), 250 γρ. τριμμένο τυρί (μπορούμε να χρησιμοποιήσουμε μείγμα από σκληρό κίτρινο τυρί της αρεσκείας μας, τριμμένο, και κατσικίσιο τυρί σε κομμάτια), φρεσκοτριμμένο πιπέρι, φρέσκα φύλλα ρόκας
Για να φτιάξουμε ατομικές πίτσες με ντομάτα και ρόκα, αρχικά προθερμαίνουμε τον φούρνο στους 200° C.Στη συνέχεια, βάζουμε τις πίτες σε ένα ταψί.Με ένα κουτάλι απλώνουμε, σε καθεμία, 1 κουτ. σούπας σάλτσα ντομάτας και μοιράζουμε ομοιόμορφα το τριμμένο τυρί.Τις ψήνουμε στον φούρνο για 6΄ - 8΄ μέχρι να λιώσει καλά το τυρί.Σερβίρουμε, τις ατομικές πίτσες με ντομάτα και ρόκα, πασπαλισμένες με φρεσκοτριμμένο πιπέρι και φρέσκα φύλλα ρόκας.
Ντομάτα,Τυρί